วิเคราะห์ตลาดภาคบ่าย – บล.เอเอสแอล
บล.เอเอสแอล ระบุในบทวิเคราะห์บ่ายนี้
4 พ.ย. 2558

ภาครวมตลาดภาคเช้า
ดัชนี SET ช่วงเช้าปิดบวก 1,421.30 (+8.68 จุด,+0.61%) กรอบ 1,418-1,423 มูลค่าการซื้อขาย  21,412 ลบ. เรียงลำดับมูลค่าการซื้อขาย ENERG ICT PROP BANK COMM TRANS CONMAT FIN PETRO HELTH ตามลำดับ ซึ่งเป็นไปในทิศทางเดียวกันกับตลาดอื่นในภูมิภาค ที่ส่วนใหญ่ปรับตัวขึ้น [FBMKLCI +0.30%][HSI +1.74%][Nikkei 225 +1.44%][TAIEX +1.65%][Chin A50 +2.44%]

ส่วนหนึ่งมาจากการปรับตัวขึ้นของราคาน้ำมันดิบ หนุนหุ้นในกลุ่มพลังงาน ผสานตัวเลขของจีนออกออกมาแข็งแกร่ง และผู้ว่าฯแบงก์ชาติจีนกล่าวว่า การเชื่อมโยงตลาดหุ้นเสิ่นเจิ้น และ ฮ่องกงจะมีขึ้นภายในปีนี้ แสดงให้เห็นถึงควมประสงค์ที่จะเชื่อมต่อตลาดทุนจีนกับทั่วโลก หนุนจิตวิทยาเชิงบวกให้กับนักลงทุน รวมไปถึงการที่ครม.ได้ยืดอายุ LTF น่าจะช่วยหนุนในแง่จิตวิทยาการลงทุนได้ในระยะสั้น. ภาคบ่าย ติดตามการประชุมของ กนง. ประมาณ 14.30 โดยเราคาดว่า จะคงอัตราดอกเบี้ยไว้ที่เดิม.
 
แนวโน้มตลาดและหุ้นที่น่าสนใจ คาดปรับขึ้นทดสอบ 1,424/1,430
แนวโน้มภาคบ่ายเชิงเทคนิค: ดัชนีช่วงเช้าสามารถยืนตัวเหนือแนวรับสำคัญที่ 1,420 ได้อย่างแข็งแกร่ง พร้อมแท่งเทียนรายครึ่งชม. ปิดตัวในรูปแบบที่ดี ภาคบ่ายมีแนวโน้มปรับตัวขึ้นต่อ ทดสอบ 1,424/1,430 โดยเน้นยืนเหนือ 1,418 เป้นสำคัญ
 
SGP (ราคาปิดภาคเช้า 11.80) คงคำแนะนำซื้อ ราคาสามารถกลับมายืนเหนือ EMA 15 วันที่ 11.30 ได้อีกครั้ง พร้อมมีปริมาณการซื้อขายที่หนาแน่น เป็นสัญญาณดี มีโอกาสปรับตัวขึ้นต่อ ทดสอบ แนวต้านที่ 12.00/12.6    
CSS (ราคาปิดภาคเช้า 5.50) คงคำแนะนำซื้อ เกิดการตัดขึ้นของเส้นค่าเฉลี่ย พร้อมแท่งเทียน ยังคงสามารถยืนเหนือ EMA รายวัน ทุกเส้น ได้อย่างต่อเนื่อง พร้อมยกจุดต่ำสุดขึ้นต่อเนื่อง มีโอกาสรีบาวน์กลับขึ้นทดสอบ 5.75/6.25 
 
ข่าวภาคเช้า
– CK คาดปี 58 รายได้รวม 3.5 หมื่นลบ.ต่ำกว่าคาดการณ์เดิมที่ 4 หมื่นลบ.
– รฟม.คาดเปิดประมูลรถไฟฟ้าสายสีส้มศูนย์วัฒนธรรม-มีนบุรีใน Q1/59 พร้อมคาดเสนอรถไฟฟ้าสีเหลือง-สีชมพูเข้า ครม.ทันภายในปีนี้
– ผู้ว่าฯแบงก์ชาติจีนเผยการเชื่อมโยงตลาดหุ้นเสิ่นเจิ้น-ฮ่องกงจะมีขึ้นภายในปีนี้
– “อมตะวีเอ็น”ตั้งเป้าปี 59 ยอดขายที่ดินโต 20% จากปีนี้คาดยอดขาย 125 ไร่
– TNP ใกล้เคาะ IPO เทรด mai ครึ่งหลังพ.ย.โบรกฯให้ราคาเหมาะสม 2.20-2.50บ.